CELEX: 62005TJ0103
Funcționari
Remunerație
Absență nemotivată

1.
Funcționari — Decizie care lezează — Decizie prin care se constată nemotivarea absenței unui funcționar având în vedere rezultatul
unui control medical — Obligația de motivare — Conținut
(Statutul funcționarilor, art. 25 al doilea paragraf)
2.
Funcționari — Concediu medical — Justificarea bolii — Vizită medicală de control — Constatarea capacității de muncă — Efect
(Statutul funcționarilor, art. 59 și 60)
1.
O decizie este suficient motivată atunci când a fost adoptată într‑un context cunoscut funcționarului vizat, care îi permite
să înțeleagă conținutul măsurii adoptate în privința sa. Acesta este cazul unei decizii prin care se constată nemotivarea
absenței unui funcționar care, deși, în urma rezultatului unui control medical, a fost declarat apt să lucreze la jumătate
de normă după un concediu medical, nu și‑a reluat munca, întrucât această decizie, chiar dacă nu conține o motivare detaliată
în privința capacității de muncă a persoanei interesate, se referă la un document anexă, și anume nota serviciului medical,
care reia cronologia faptelor legate de boala sa și, în plus, se înscrie într‑un context în care administrația a înțeles să
protejeze interesele funcționarului permițându‑i o reluare progresivă a activității sale.
(a se vedea punctele 35, 36 și 38)
Trimitere la: Curte 17 decembrie 1981, Demont/Comisia, 791/79, Rec., p. 3105, punctul 12; Curte 7 martie 1990, Hecq/Comisia,
C‑116/88 și C‑149/88, Rec., p. I‑599, punctul 26; Curte 12 noiembrie 1996, Ojha/Comisia, C‑294/95 P, Rec., p. I‑5863, punctul
35; Tribunal 22 ianuarie 1998, Costacurta/Comisia, T‑98/96, RecFP, p. I‑A‑21 și II‑49, punctul 86
2.
Un funcționar nu poate să se sustragă obligației de a‑și relua activitatea care rezultă dintr‑un control medical ce stabilește
capacitatea sa de muncă, prezentând un certificat medical care atestă faptul că urmează un tratament medical, dar care nu
atestă o incapacitate de muncă și, în consecință, nu menționează datele de început și de sfârșit ale acestei incapacități.
Un astfel de document nu poate să constituie, în niciun caz, un certificat din care reiese, cu suficientă precizie și în mod
concludent, incapacitatea de muncă.
(a se vedea punctele 61-63)
Trimitere la: Tribunal 20 noiembrie 1996, Z/Comisia, T‑135/95, RecFP, p. I‑A‑519 și II‑1413, punctul 34; Tribunal 6 mai 1997,
Quijano/Parlamentul European, T‑169/95, RecFP, p. I‑A‑91 și II‑273, punctul 40